แห่ให้กำลังใจ คนไทยในอเมริกา เจอเหยียด โดนไล่พูดอังกฤษไม่ได้ก็กลับไปซะ..

กลายเป็นประเด็นร้อนในโลกออนไลน์ เมื่อเฟซบุ๊กของร้านอาหารไทยแห่งหนึ่ง ในเมืองลับบ็อก รัฐเท็กซัส ของสหรัฐอเมริกา โพสต์ภาพกระดาษเช็ดปากของลูกค้ารายหนึ่ง ในกระดาษมีข้อความเขียนด้วยปากกาเป็นภาษาอังกฤษว่า "If you're going to live in AMERICA learn to speak ENGLISH ! or go back to where you came from !" (ถ้าคุณจะอยู่อเมริกา ก็ไปเรียนภาษาอังกฤษซะ ไม่อย่างนั้นก็กลับบ้านไป)

Someone left it at the counter at lunch today.Who ever you are,I apologize for that which I wasn’t born with. โพสต์โดย Thai Thai Restaurant เมื่อ วันพฤหัสบดีที่ 21 พฤศจิกายน 2019

ร้านอาหารไทยร้านนี้ได้โพสต์ภาพดังกล่าว พร้อมขออภัยลูกค้า เรื่องราวดังกล่าวกลายเป็นที่วิพากษ์วิจารณ์อย่างกว้างขวาง ชาวเน็ตจำนวนมากต่างให้กำลังใจพนักงานคนดังกล่าว โดยเว็บไซต์ kfmx.com ได้วิพากษ์วิจารณ์เรื่องราวที่เกิดขึ้น โดยผู้เขียนได้ระบุว่า ร้านอาหารไทยดังกล่าว เป็นที่รู้จักอย่างดีในชุมชนลับบ็อก ไม่เพียงแต่อาหารอร่อย แต่ครอบครัวคนไทยเจ้าของร้านยังทำให้ชุมชนแห่งนี้เป็นที่ที่น่าอยู่ด้วย และคนที่เขียนข้อความในกระดาษควรจะรู้สึกอับอายกับการกระทำเช่นนั้น